মহাকুম্ভে পুণ্যস্নানে নেমে মৃত্যু প্রাক্তন মেয়রের

নয়াদিল্লি: মহাকুম্ভে (Mahakumbh) পুণ্যস্নান (Holy Bath) করতে এসে আর বাড়ি ফেরা হল হল না সোলাপুরের প্রাক্তন মেয়রের (Former mayor of Solapur) । জলে নামার পরে হৃদরোগে (Heart Attack) আক্রান্ত হয়ে মৃত্যু হয় মহেশ কোঠের (Mahesh Kothe) । মঙ্গলবার প্রয়াগরাজে ত্রিবেণীর (Triveni) সঙ্গমে পুণ্যস্নানে নেমেছিলেন শরদ পাওয়ার (Sharad Pawar) শিবিরের নেতা, সোলাপুরের প্রাক্তন মেয়র কোঠে।

১৪৪ বছর পর এমন পুণ্য যোগ এসেছে, তাই মহাকুম্ভে পুণ্যস্নান করতে গিয়েছিলেন সোলাপুরের প্রাক্তন মেয়র মহেশ কোঠে।

আরও পড়ুন: ইন্ডিয়া জোট নিয়ে বড় মন্তব্য অখিলেশ যাদবের

মঙ্গলবার সকাল সাড়ে ৭টা নাগাদ ত্রিবেণী সঙ্গম, অর্থাৎ যেখানে গঙ্গা, যমুনা ও সরস্বতী মিলিত হয়েছে সেখানে পবিত্র স্নানে নামেন তিনি। জলে একবার ডুব দেওয়ার পরেই অসুস্থবোধ করতে থাকেন কোঠে। বুকে যন্ত্রণা শুরু হয়। সঙ্গে ছিলেন তাঁর সহকারি। জল থেকে উদ্ধার করে মেডিক্যাল ক্যাম্পে নিয়ে আসেন। কিন্তু জ্ঞান হারান মহেশ কোঠে। চিকিৎসকেরা মৃত্যু হয়েছে বলে জানান। কোঠের বয়স হয়েছিল ৬০ বছর।

এনসিপি নেতার সহকারি জানান, মকর সংক্রান্তি উপলক্ষেই প্রয়াগরাজে স্নান করতে এসেছিলেন তিনি। কিন্তু জলে নামার পরে মর্মান্তিক ঘটনা ঘটে ঘটে গেল।

আজ, বুধবার সোলাপুরে আনা হবে তাঁর মরদেহ। আজই শেষকৃত্য সম্পন্ন হবে। মহেশ কোঠের স্ত্রী ও পুত্র বর্তমান। মৃত্যুর খবরে শোকজ্ঞাপন করেছেন শরদ পাওয়ার।

পরিবারে তাঁর স্ত্রী ও ছেলে রয়েছে। মৃত্যুর খবরে শোক প্রকাশ করেছেন শরদ পওয়ার।